British Airways
Store norske leksikon,Teknologi og industri,Transport,Luftfart,Flyindustri,Flyselskaper
British Airways er et britisk flyselskap dannet i 1974 ved sammenslåing av British European Airways og British Overseas Airways Corporation. British Airways har siden januar 2011 vært et datterselskap av International Airlines Group.
Virksomhet British Airways fraktet over 45 millioner passasjerer i 2019, og hadde en omsetning på 13,29 milliarder pund. Flåten bestod ved slutten av 2018 av 293 fly. British Airways inngår i flyselskapsalliansen oneworld. Historie British Airways har forløpere tilbake til 1919, da Aircraft Transport and Travel opprettet verdens første daglige internasjonale rute mellom London og Paris. Selskapets etterfølger (Daimler Airways) ble i 1924 sammensluttet med tre andre selskap til Imperial Airways, som i 1930-årene startet flygninger mellom London og blant annet India, Singapore og Australia.Imperial ble i 1939 nasjonalisert og sammenslått med det privateide selskapet British Airways, dannet i 1935, til British Overseas Airways Corporation (BOAC). Dette selskapet fortsatte etter krigen som Storbritannias interkontinentale selskap, mens British European Airways (BEA) ble utskilt i 1946 og fløy innenriks og på Europa. Aktivitetene til BOAC og BEA ble i 1972 samlet under felles styre, og selskapene ble i 1974 integrert til et nytt British Airways, som ble privatisert i 1987, og i 1988 overtok British Caledonian. Fra 1976 til 2003 drev British Airways ruteflyging med det supersoniske passasjerflyet Concorde. Les mer i Store norske leksikon flyselskap International Airlines Group Eksterne lenker British Airways' nettsider